ทองคำพุ่ง150บาท
หลังสัญญาทองคำตลาดนิวยอร์กปิดพุ่งขึ้นแข็งแกร่ง นักลงทุนแห่ซื้อ
12 ก.พ. 2553

หลังสัญญาทองคำตลาดนิวยอร์กปิดพุ่งขึ้นแข็งแกร่ง นักลงทุนแห่ซื้อ 
สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,094.70 ดอลลาร์/ออนซ์ พุ่งขึ้น 18.40 ดอลลาร์ หลังจากเคลื่อนตัวในช่วง 1,072.90-1,098.40 ดอลลาร์
ขณะที่สัญญาโลหะเงินส่งมอบเดือนมี.ค.ปิดที่ 15.59 ดอลลาร์/ออนซ์ เพิ่มขึ้น 29.00 เซนต์ และสัญญาโลหะทองแดงส่งมอบเดือนมี.ค.เพิ่มขึ้น 14.45 เซนต์ ปิดที่ 3.1335 ดอลลาร์/ปอนด์
ส่วนสัญญาพลาตินัมส่งมอบเดือนเม.ย.ปิดที่ 1,519.30 ดอลลาร์/ออนซ์ พุ่งขึ้น 6.40 ดอลลาร์ และสัญญาพัลลาเดียมส่งมอบเดือนมี.ค.ปิดที่ 418.95 ดอลลาร์/ออนซ์ เพิ่มขึ้น 5.60 ดอลลาร์
นักวิเคราะห์จากเอ็มเอฟ โกลบอลกล่าวว่า นักลงทุนเข้าซื้อสัญญาทองคำเพื่อหลีกเลี่ยงความเสี่ยง เนื่องจากตลาดเงินผันผวนอย่างหนักหลังจากผู้นำชาติยุโรปไม่ได้เปิดเผยรายละเอียดเบื้องลึกเกี่ยวกับการให้ความช่วยเหลือกรีซที่กำลังประสบปัญหาการขาดดุลงบประมาณ แม้นายแฮร์มัน ฟาน รอมปุย ประธานสหภาพยุโรป (อียู) เปิดเผยว่า ผู้นำชาติยุโรปได้บรรลุข้อตกลงว่าด้วยการช่วยเหลือกรีซให้สามารถจัดการรับมือกับวิกฤตขาดดุลงบประมาณแล้วก็ตาม
สำหรับราคาทองคำในประเทศ ตามประกาศของสมาคมค้าทองคำ ทองคำแท่งรับซื้อบาทละ 17,050 ขายออกบาทละ 17,150รรณรับซื้อบาทละ16,797.28ทละ 17,550บาท